Welthauptstadt Germania

Welthauptstadt Germania (Svetové hlavné mesto Germania) bol projekt nového hlavného mesta nacistickej Tretej ríše, ktoré malo byť postavené na mieste, kde stál Berlín.

Hlavné mesto Nemecka malo byť prestavané na veľkolepú metropolu. Plány na prestavbu sú dodnes považované za vrchol nacistickej megalomanskej architektúry. Hlavným architektom projektu bol Albert Speer, ktorý svoje plány predstavil verejnosti 28. januára 1938.Drábik, Jakub: Germania: Hitlerov megalomanský sen. HistoryWeb.sk, 21.07.2016. Dostupné online

 Volkshalle 
Najpôsobivejšou stavbou mesta mala byť Volkshalle. Táto ohromná hala pre 180 000 ľudí sa mala stať, ako sa vyjadril Speer, „miestom uctievania Hitlera“. Situovaná mala byť na severnej strane veľkej plochy, ktorá dnes existuje pred budovou Ríšskeho snemu (Reichstag – ten mal ostať zachovaný). Tento otvorený priestor (dnes Platz der Republik) mal mať 220 000 metrov štvorcových a mal sa nazývať Königsplatz. Volkshalle bola inšpirovaná rímskou architektúrou, ktorú nacisti považovali za čistú – predovšetkým stavbami ako Augustov komplex, Palatinum a Pantheon. Mal to byť najväčší krytý priestor na svete. Celková výška budovy mala byť 290 metrov. Vedci predpokladali, že budova bude mať vnútri svoje vlastné počasie, nezávislé na počasí vonku. Na vrchole Volkshalle mala stáť gigantická socha nemeckej heraldickej orlice, zvierajúcej vo svojich pazúroch planétu Zem ako symbol nacistického nového svetového poriadku.

 Referencie 

 Literatúra 
Drábik, Jakub: Germania: Hitlerov megalomanský sen. HistoryWeb.sk, 21.07.2016. Dostupné online
Griffin, Roger: Modernismus a fašismus. Pocit začátku za Mussolliniho a Hitlera. Praha 2016.
Houdsen, Martyn: Hitler: Study of a Revolutionary. London 2000.
Moorhouse, Roger: Berlin at War: Life and Death in Hitler's Capital, 1939-1945. London 2010.
Speer, Albert: Řídil jsem Třetí říši. Praha 2010.
Thorau, D./Schaulinski, G. (ed.).: Mythos Germania. Vision und Verbrechen. Berlin 2014.

 Iné projekty 

Kategória:Architektúra v Nemecku
Kategória:Berlín